Brunette vuonna 2007.
**Andrew Brunette** (s. 24. elokuuta 1973 Sudbury, Ontario) on kanadalainen entinen ammattilaisjääkiekkoilija, joka pelasi NHL:ssä 16 kautta vuosina 1995–2012. Brunette oli pelipaikaltaan vasen laitahyökkääjä. Hän toimii tällä hetkellä Nashville Predatorsin päävalmentajana.

Ura
---

Brunette pelasi ensi pelinsä OHL:ssä Owen Sound Platersin riveissä vuonna 1990. Hän pelasi OHL:ssä kolme kautta, joista viimeisellä hän teki kovat tehopisteet: 162 pistettä 66 ottelussa. Washington Capitals varasi Brunetten NHL:n varaustilaisuudessa kesällä 1993 seitsemännellä kierroksella, 174. pelaajana.

Varausta seuranneena kautena Brunette pelasi Hampton Roads Admiralsissa ECHL:ssä vajaan kauden, kunnes hänet nostettiin AHL:ään samana kautena. Brunette pelasi vielä seuraavat neljä kautta AHL:ssä, tehden kuitenkin parinkymmenen ottelun mittaisia visiittejä Washingtoniin. Ensimmäisen NHL-ottelunsa hän pelasi kaudella 1995–1996.

Kesällä 1998 Brunette siirtyi laajennusvaraustilaisuudessa Nashville Predatorsin riveihin. Ensimmäisellä kaudellaan Nashvillessa hän pääsikin pelaamaan 77 ottelua – enemmän kuin koskaan ennen. Yhden kauden jälkeen Predatorsissa hän siirtyi NHL:n laajennusjoukkue Atlanta Thrashersiin. Toisella kaudellaan NHL:ssä Brunette löi pisteiden valossa itsensä lopullisesti läpi.

Kaudeksi 2001–2002 Brunette siirtyi Minnesota Wildiin. Pudotuspeleissä 2003 Brunette ratkaisi konferenssin puolivälierän Colorado Avalanchea vastaan ja sai näin nimensä historiankirjoihin ollen viimeinen Patrick Royn selän taakse maalin tehnyt pelaaja.

Brunette siirtyi työsulun jälkeen Colorado Avalancheen, solmittuaan seuran kanssa sopimuksen elokuussa 2005. Kauden 2005–2006 pudotuspeleissä Brunette ratkaisi jälleen sarjan, tällä kertaa Dallas Starsia vastaan konferenssin puolivälierissä. Seuraava kausi on Brunetten paras kausi tilastollisesti, hän ylitti ensimmäistä kertaa piste per peli -rajan. Kauden 2007–2008 alussa Brunette teki uransa 500. pisteen Calgary Flamesiä vastaan.

Brunette palasi kesällä 2008 Minnesota Wildiin tehtyään kolmen vuoden ja seitsemän miljoonan dollarin sopimuksen seuran kanssa. Heinäkuun alussa 2011 Brunette teki yhden vuoden ja kahden miljoonan dollarin sopimuksen Chicago Blackhawksin kanssa. Kausi 2011–2012 jäi hänen pelaajauransa viimeiseksi.

Brunette ilmoitti pelaajauransa päättymisestä helmikuussa 2013, jolloin hänet nimitettiin neuvonantajaksi Minnesota Wildin organisaatioon. Hän pelasi 16 kautta kestäneellä NHL-urallaan 1 110 ottelua runkosarjassa ja 49 pudotuspeleissä. Pisteitä hän teki runkosarjassa 733, 268 maalia ja 465 syöttöpistettä, ja pudotuspeleissä 35, 17 maalia ja 18 syöttöpistettä.

Brunetten fyysisiä ominaisuuksia on kehuttu, ja hän pelasikin joulukuun 2001 loukkaantumisen jälkeen 509 ottelua putkeen helmikuuhun 2009.

Kaudella 2019-20 Brunette palkattiin Florida Panthersin apuvalmentajaksi Joel Quennevillen johtamaan valmennusryhmään. Lokakuussa 2021 hänet nimitettiin joukkueen väliaikaiseksi päävalmentajaksi, Quennevillen lähdettyä päävalmentajan paikalta.

Kesäkuussa 2022 Brunette erotettiin Panthersin päävalmentajan tehtävästä ja hän lähti New Jersey Devilsiin apuvalmentajaksi.

Toukokuussa 2023 Nashville Predators nimesi Brunetten päävalmentajakseen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1990–1991 | Owen Sound Platers | OHL | 63 | 15 | 20 | 35 | 15 | – | – | – | – | – |
| 1991–1992 | Owen Sound Platers | OHL | 66 | 51 | 47 | 98 | 42 | 5 | 5 | 0 | 5 | 8 |
| 1992–1993 | Owen Sound Platers | OHL | 66 | 62 | 100 | 162 | 91 | 8 | 8 | 6 | 14 | 16 | Ykköstähdistö |
| 1993–1994 | Hampton Roads Admirals | ECHL | 20 | 12 | 18 | 30 | 32 | 7 | 7 | 6 | 13 | 18 |
| 1993–1994 | Providence Bruins | AHL | 3 | 0 | 0 | 0 | 0 | – | – | – | – | – |
| 1993–1994 | Portland Pirates | AHL | 23 | 9 | 11 | 20 | 10 | 2 | 0 | 1 | 1 | 0 | Calder Cup |
| 1994–1995 | Portland Pirates | AHL | 79 | 30 | 50 | 80 | 53 | 7 | 3 | 3 | 6 | 10 | Kakkostähdistö |
| 1995–1996 | Portland Pirates | AHL | 69 | 28 | 66 | 94 | 125 | 20 | 11 | 18 | 29 | 15 |
| 1995–1996 | Washington Capitals | NHL | 11 | 3 | 3 | 6 | 0 | 6 | 1 | 3 | 4 | 0 |
| 1996–1997 | Portland Pirates | AHL | 50 | 22 | 51 | 73 | 48 | 5 | 1 | 2 | 3 | 0 |
| 1996–1997 | Washington Capitals | NHL | 23 | 4 | 7 | 11 | 12 | – | – | – | – | – |
| 1997–1998 | Portland Pirates | AHL | 43 | 21 | 46 | 67 | 64 | 10 | 1 | 11 | 12 | 12 |
| 1997–1998 | Washington Capitals | NHL | 28 | 11 | 12 | 23 | 12 | – | – | – | – | – |
| 1998–1999 | Nashville Predators | NHL | 77 | 11 | 20 | 31 | 26 | – | – | – | – | – |
| 1999–2000 | Atlanta Thrashers | NHL | 81 | 23 | 27 | 50 | 30 | – | – | – | – | – |
| 2000–2001 | Atlanta Thrashers | NHL | 77 | 15 | 44 | 59 | 26 | – | – | – | – | – |
| 2001–2002 | Minnesota Wild | NHL | 81 | 21 | 48 | 69 | 18 | – | – | – | – | – |
| 2002–2003 | Minnesota Wild | NHL | 82 | 18 | 28 | 46 | 20 | 18 | 7 | 6 | 13 | 4 |
| 2003–2004 | Minnesota Wild | NHL | 82 | 15 | 34 | 49 | 12 | – | – | – | – | – |
| 2005–2006 | Colorado Avalanche | NHL | 82 | 24 | 39 | 63 | 48 | 9 | 3 | 6 | 9 | 8 |
| 2006–2007 | Colorado Avalanche | NHL | 82 | 27 | 56 | 83 | 36 | – | – | – | – | – |
| 2007–2008 | Colorado Avalanche | NHL | 82 | 19 | 40 | 59 | 14 | 10 | 5 | 3 | 8 | 2 |
| 2008–2009 | Minnesota Wild | NHL | 80 | 22 | 28 | 50 | 18 | – | – | – | – | – |
| 2009–2010 | Minnesota Wild | NHL | 82 | 25 | 36 | 61 | 12 | – | – | – | – | – |
| 2010–2011 | Minnesota Wild | NHL | 82 | 18 | 28 | 46 | 16 | – | – | – | – | – |
| 2011–2012 | Chicago Blackhawks | NHL | 78 | 12 | 15 | 27 | 4 | 6 | 1 | 0 | 1 | 0 |
| NHL Yhteensä | 1109 | 268 | 465 | 733 | 314 | 49 | 17 | 18 | 35 | 14 |

Lähteet
-------

* Andrew Brunette Legends of Hockey -sivustolla (englanniksi)

### Viitteet

1. ↑  Blackhawks player nicknames *hockeybroadtumblr.com*. HockeyBroad.com. Viitattu 6.11.2017. (englanniksi)
2. ↑  Andrew Brunette Team Staff Profile *eliteprospects.com*. Elite Prospects. Viitattu 7.11.2021. (englanniksi)
3. ↑  Stancher, Craig: Brunette Earns 500th Career Point *avalanche.nhl.com*.  26.10.2007. Colorado Avalanche. Viitattu 4.7.2011. (englanniksi)
4. ↑  Russo, Michael: Andrew Brunette retires, joins Wild for a third stint *StarTribune.com*.  13.2.2013. Viitattu 14.2.2013. (englanniksi)
5. ↑  Brunette's ironman streak ends at 509 *nhl.com*. Viitattu 24.3.2009. (englanniksi)
6. ↑
7. ↑
8. ↑

Aiheesta muualla
----------------

* Kuvia tai muita tiedostoja aiheesta **Andrew Brunette** Wikimedia Commonsissa

* Andrew Brunette jatkoaika.comissa
* Andrew Brunette The Internet Hockey Databasessa (englanniksi)